Daily View – (P.M.) – บล.กสิกรไทย
Daily View - (P.M.) - บล.กสิกรไทย
9 มิ.ย. 2559

เดินเกมกลยุทธ์บ่าย
 สรุปภาวะตลาดเช้า
– SET Index ปรับเพิ่มขึ้น 2.50 จุด (0.17%) ปิดภาคเช้าที่ 1,448.04 จุด ด้วยมูลค่าการซื้อขาย 19,769.28 ลบ.
– Most Positive Impact: PTT (2.10 จุด) PTTEP (0.73 จุด) CMR (0.42 จุด)
– Most Negative Impact: AOT (-0.45 จุด) SCB (-0.36 จุด) SCC (-0.25 จุด)
 
แนวโน้มตลาดบ่าย
– แม้จะดูอืดๆและยังไม่ได้ผ่าน 1,450 จุดแบบเบ็ดเสร็จเด็ดขาด แต่ตลาดก็ไม่ได้มีแรงขายเข้าจู่โจมรุนแรงอะไร ดัชนียังประคับประคองแกว่งตัวในแดนบวกเหนือกว่า 1,445 จุด
– กลุ่มพลังงานเป็นตัวหลักในการดึงด้ชนี วันนี้บวกมากที่สุดถึง 1.3% นำโดย PTT บวกกระฉูด 7 บาท ตามมาด้วยรับเหมาฯ โรงพยาบาล ปิโตรฯ สื่อสาร (โดยเฉพาะก๊ก SAMART ยังคงปรับเพิ่มขึ้นอย่างต่อเนื่อง) ส่วนกลุ่มอื่นๆที่ยังติดลบ มองว่าเป็นแค่การถูกขายสลับกลุ่มลงทุนธรรมดา สุดท้ายด้วยกระแสการทำ Sector Rotation ก็น่าจะพลิกมาเป็นบวกได้ในระยะถัดไป
– Fund Flow ขาเข้ายังคงเป็นปัจจัยหลักในการขับเคลื่อน SET Index ในรอบนี้ คาดว่าดัชนีจะแกว่งในกรอบ 1,444 – 1,451 จุดไปอีกสักพัก และมีโอกาสสูงที่จะดีดตัวขึ้น Breakout ออกจาก 1,451 จุด
– Sector ที่น่าสนใจ ควรเริ่มมองไปที่กลุ่มที่ยัง Laggard โรงพยาบาล รับเหมาฯขนาดเล็ก ยานยนต์ บันเทิง ประกัน ซึ่งในช่วงเช้าวันนี้เริ่มมีหุ้นหลายตัวขยับตัวและมีสัญญาณที่ดีขึ้น เช่น TNH CNT MONO SAT
– กลยุทธ์การลงทุนให้เน้นเลือก Domestic Play กลุ่มที่อิงกับเศรษฐกิจในประเทศ รองรับความคาดหวัง Fund Flow ขาเข้า วันนี้ให้เล็งไปที่ค้าปลีก HMPRO เป็น Top Pick และ กลุ่มหุ้นฟื้นตัว AP SCB CK กลุ่มผลประกอบการเด่น CPF COM7 หุ้นที่มีมีโอกาสเข้า SET50 KCE กลุ่มที่มี Earning Support IVL PTTGC
– หุ้นแนะนำ: HMPRO SCB CK IVL KCE AP
– หุ้นเก็งกำไรระยะสั้น: SCN เป้าทำกำไร 8.50 ตัดขาดทุน 7.45  บาท
 
Alternative Trading :
– SET50 Futures : รอ Follow Long เมื่อดัชนีผ่าน 930 จุดเพื่อทำกำไรที่ 940 จุด ตัดขาดทุน 927 จุด
– Single Stock Futures : สถานะ Long IVLM16 ที่ 33.5 บาท ถือต่อเพื่อปิดทำกำไรที่ 36 บาท
– HMPR11C1612A : ได้ของที่ 0.68 บาท ถือลุ้นทำกำไรที่ 0.75 บาท ตัดขาดทุนที่ 0.64 บาท
– SCB11C1612A : ได้ของที่ 1.07 บาท ถือลุ้นทำกำไรที่ 1.20 บาท ตัดขาดทุนที่ 1.0 บาท